ΓΡΑΠΤΗ ΕΡΩΤΗΣΗ E-1917/02

υποβολή: Ilda Figueiredo (GUE/NGL) προς την Επιτροπή

(3 Ιουλίου 2002)

Θέμα: Καθυστερήσεις πληρωμών των κοινοτικών ενισχύσεων στην παραγωγή για τις μπανάνες της Μαδέιρα

Οι παραγωγοί μπανάνας της Μαδέιρα (Πορτογαλία) διαμαρτύρονται για τις μεγάλες καθυστερήσεις κατά την καταβολή των κοινοτικών ενισχύσεων, πράγμα που αποτελεί αιτία σοβαρών προβλημάτων, ιδίως για την απόκτηση παραγόντων παραγωγής.

Θα μπορούσε η Επιτροπή να παράσχει πληροφορίες σχετικά με το ενδεχόμενο πραγματικής καθυστέρησης καταβολής των κοινοτικών ενισχύσεων στις οργανώσεις των παραγωγών μπανάνας της Μαδέιρα και, σε καταφατική περίπτωση, να αναφέρει τις αιτίες·

Απάντηση του κ. Fischler εξ ονόματος της Επιτροπής

(31 Ιουλίου 2002)

Η Επιτροπή ενημερώνει το αξιότιμο μέλος του Κοινοβουλίου ότι ο ετήσιοςπολογισμός της αντισταθμιστικής ενίσχυσηςπέρ των κοινοτικών παραγωγών μπανανών συνοδεύεται από μακρά διαδικασία συλλογής και λεπτομερούς επαλήθευσης δεδομένων για τιμές και ποσότητες της αγοράς σε επίπεδο καθενός κράτους μέλους παραγωγής. Οι διάφορες αυτές εργασίες απαιτούν για τη διοίκηση προθεσμίες που δυσκόλως είναι δυνατόν να συμπιεστούν ιδίως εφόσον το πρώτο μέλημα αποτελεί η συγκέντρωση δεδομένων ορθών και αξιόπιστων. Αμέσως μετά τη λήψη των δεδομένων αυτών και μετά από τελικό έλεγχο, η Επιτροπή εκδίδει χωρίς καθυστέρηση με τη διαδικασία της επιτροπής διαχείρισης τη νομοθεσία που καθορίζει το ποσόν της αντισταθμιστικής ενίσχυσης. Τότε οι εθνικέςπηρεσίεςποχρεούνται να καταβάλουν την ενίσχυση στους παραγωγούς εντός εύλογης προθεσμίας που καθορίζεται από τη νομοθεσία.

Κατά τον τρόπο αυτό, όσον αφορά τον καθορισμό της ενίσχυσης για την περίοδο 2001, οι τελευταίες πληροφορίες οι προερχόμενες από κράτη μέλη περιήλθαν στην Επιτροπή στις 6 Μαΐου 2002.

Ο κανονισμός που καθορίζει την ενίσχυση δημοσιεύτηκε στην Επίσημη Εφημερίδα την 1η Ιουνίου 2002(1). Με βάση τις διατάξεις αυτές, οι εθνικέςπηρεσίες έχουν τηνποχρέωση να καταβάλουν τοπόλοιπο της ενίσχυσης το αργότερο στις 4 Αυγούστου έτους 2002.

Η Επιτροπή επιθυμεί επίσης ναπενθυμίσει ότι οι κοινοτικοί παραγωγοί μπορούν να επωφελούνται προκαταβολών από την αντισταθμιστική ενίσχυση.

Πάντως το σύστημα αυτό προκαταβολών μόλις τροποποιήθηκε με τον κανονισμό (ΕΚ) αριθ. 471/2001(2). Ο κανονισμός αυτός προβλέπει την πληρωμή έκτης προκαταβολής για τις μπανάνες που έχουν διατεθεί στο εμπόριο κατά τους μήνες Νοέμβριο και Δεκέμβριο, λαμβανόμενων κατά τον τρόπο αυτόπόψη των ταμειακών δυσχερειών των παραγωγών σε αναμονή της καταβολής τουπολοίπου της αντισταθμιστικής ενίσχυσης.

(1) Κανονισμός (ΕΚ) αριθ. 932/2002 της Επιτροπής, της 31ης Μαΐου 2002, για τον καθορισμό του ποσού της αντισταθμιστικής ενίσχυσης για τις μπανάνες που παρήχθησαν και διατέθηκαν στο εμπόριο στην Κοινότητα κατά τη διάρκεια του έτους 2001, της προθεσμίας πληρωμής αυτής της ενίσχυσης καθώς και του μοναδιαίου ποσού των προκαταβολών για το 2002, ΕΕ L 144 της 1.6.2002.

(2) Κανονισμός (ΕΚ) αριθ. 471/2001 της Επιτροπής, της 8ης Μαρτίου 2001, για την τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας, ΕΕ L 67 της 9.3.2001.